This work is licensed under a Creative Commons Attribution-ShareAlike 3.0 Unported License.

Phil Bull
philbull@gmail.com 2014
Решете дали даден процес трябва да получи по-голям или по-малък дял от времето на процесора.

# Променяне на приоритета на даден процес

Може да кажете на компютъра, че определени процеси трябва да имат по-висок приоритет от други и затова трябва да им се предостави по-голям дял от наличното изчислително време. Това може да ги накара да работят по-бързо, но само в определени случаи. Може също така да дадете по-нисък приоритет на даден процес, ако смятате, че той отнема твърде много изчислителна мощ.

Отидете в раздела Процеси и натиснете върху процеса, на който искате да зададете различен приоритет.

Натиснете с десния бутон на мишката върху процеса и използвайте менюто Промяна на приоритет, за да зададете на процеса по-висок или по-нисък приоритет.

Обикновено не е необходимо да се променят на ръка приоритетите на процесите. Компютърът обикновено се справя добре с управлението им сам. (Системата за управление на приоритетите на процесите се нарича „nice.)

# По-високият приоритет прави ли процеса по-бърз?

Компютърът разпределя времето си за обработка между всички стартирани процеси. Обикновено то се разпределя интелигентно, така че програмите, които извършват повече работа, автоматично получават по-голям дял от ресурсите. През повечето време процесите получават толкова време за обработка, колкото им е необходимо, и така вече работят възможно най-бързо. Промяната на техния приоритет няма да има значение.

Ако обаче компютърът ви работи с няколко интензивни изчислителни програми едновременно, времето за обработка може да бъде претоварено (т.е. ще се използва целият капацитет на процесора). Може да забележите, че други програми работят по-бавно от обикновено, тъй като няма достатъчно време за обработка, което да се разпредели между всички тях.

В този случай промяната на приоритета на процесите може да бъде полезна. Може да намалите приоритета на един от процесите, изискващи много изчисления, за да освободите повече време за обработка за други програми. Като алтернатива може да увеличите приоритета на процес, който е по-важен за вас и който искате да работи по-бързо.